alexandrainst/scandi-wiki huggingface dataset:
Hilbert-rom

Et Hilbert-rom er et (ofte reelt eller komplekst) indreproduktrom som er et komplett metrisk rom med hensyn på metrikken indusert av indreproduktet. Det kan ses på som en spesialisering av klassen av vektorrom til rom med et begrep om (grader av) ortogonalitet.

Alle Hilbert-rom er også Banach-rom.

Et eksempel på et endelig-dimensjonalt Hilbert-rom er  med et indreprodukt gitt i standardbasisen ved .

Begrepet er oppkalt etter den tyske matematikeren David Hilbert (1862–1943).

Lineær algebra
Funksjonalanalyse
Normerte rom
Jacob Aalls gate (Oslo)

Jacob Aalls gate (1-59, 2-64) er en gate i Oslo som går fra Amaldus Nielsens plass (Vestkanttorvet) i Bydel Frogner via Majorstua til Fagerborg i Bydel St. Hanshaugen. Gaten går parallelt med og øst for Kirkeveien.

Gaten er oppkalt etter den norske godseieren og politikeren Jacob Aall (1754–1826).

Litteratur

Eksterne lenker
 

Veier i Oslo
Veier i Oslo oppkalt etter menn
Veier i bydel Frogner
Veier i bydel St. Hanshaugen
Vorja (Kljazma)

Vorja (russisk: Во́ря) er ei elv i Moskva oblast i Russland. Den er ei venstre sideelv til Kljazma. Elva er 64 kilometer lang, med et nedbørfelt på

Sideelver 
Pazja
Torgosja
Pruzjonka
Talitsa 
Ljubosejevka 

Elver i Moskva oblast
Nerskaja

Nerskaja (russisk: Не́рская) er ei elv i Moskva oblast i Russland. Den er ei venstre sideelv til elva Moskva. Elva er 92 kilometer lang og har et nedbørfelt på . Middelvannføringen er 8,3 m³/s. 

Byen Kurovskoje ligger ved Nerskaja.

De største sideelvene er Volnaja, Ponor, Guslitsa, Setsjenka og Natinka.

Referanser 

Elver i Moskva oblast
Istra (elv i Russland)

Istra (russisk: Истра) er ei elv i Moskva oblast i Russland. Den er ei venstre sideelv til elva Moskva. Istra er 113 kilometer lang og har et nedbørfelt på . Middelvannføringen 12 kilometer før munningen er på .

Referanser 

Elver i Moskva oblast
Lama (elv)

Lama (russisk: Лама) er ei elv i Moskva og Tver oblast i Russland. Den er ei sideelv til Sjosja. Lama er 139 kilometer lang og har et nedbørfelt på .

Elva fryser over i november og blir under isen til månedsskiftet mars/april. Historisk sett var elva en del av den viktige vannveien mellom elvene Volga og Moskva. På 1100-tallet oppsto byen Volokolamsk ved bredden av Lama.

Referanser 

Elver i Moskva oblast
Elver i Tver oblast
Skullerud skole

Skullerud skole er en ungdomsskole som ligger i grenselandet mellom boligområdene Bogerud, Rustad og Skullerud i Oslo. Skolen har ca. 330 elever, og ligger like ved Skraperudtjern ved inngangen til Østmarka. Skolens motto er «En skole for trivsel og læring».

Skolen ble bygget i 1972, men ble nedlagt i 1985. Bygget ble så leid ut til forskjellige virksomheter, blant annet Norsk Data. Skullerud skole ble gjenåpnet i 1997, og dekker nå samme område som barneskolene Nøklevann og Rustad.

Rektorer 
 Eirik Haugberg (2016–)
 Peter Streijffert (2011–2016, til Manglerud skole)

Referanser

Eksterne lenker 
 
 Data og statistikk - MinOsloskole, Oslo kommune. Besøkt 7. februar 2018.

Ungdomsskoler i Oslo
Skullerud
Bogerud
Rustad
Utdanningsinstitusjoner etablert i 1972
Utdanningsinstitusjoner etablert i 1997
Utdanningsinstitusjoner nedlagt i 1985
Byggverk fullført i 1972
Skoler i bydel Østensjø
Vinnere av Benjaminprisen
Sjosja

Sjosja (russisk: Шоша) er ei elv i Tver og Moskva oblast i Russland. Den er ei høyre sideelv til Volga, og munner ut i Ivankovo-reservoaret. Elva er 163 km lang, med et nedslagsfelt på 3080 km². Sjosja fryser til i november–desember og er frosset over til månedsskiftet mars–april.

Elver i Tver oblast
Elver i Moskva oblast
Lopasnja

Lopasnja (russisk: Лопа́сня) er ei elv i Moskva oblast i Russland. Den er ei venstre sideelv til Oka. Elva er 108 kilometer lang og har et nedbørfelt på . Middelvannføringen er på 6,76 m³/s.

Referanser

Eksterne lenker 
 

Elver i Moskva oblast
Ruza (elv)

Ruza (russisk: Руза) er ei elv i Moskva oblast ii Russland. Den er ei venstre sideelv til elva Moskva. Elva er 145 km lang, med et nedslagsfelt på 1990 km². Den fryser vanligvis til i november og er frosset over til i april.

Elver i Moskva oblast
Maayan

Maayan (מעין) er også et hebraisk kvinnenavn

Maayan («vannkilde» eller «fontene»; hebraisk: מעין) er et israelsk tidsskrift for poesi, litteratur, kunst og idéer. Det ble første gang utgitt høsten 2004.

Mayaans redaktører er Roy Arad og Joshua Simon.

Tidsskriftet utkommer i et opplag på 4 000 eksemplarer.

Eksterne lenker
 Maayan 

Israelske tidsskrifter
Publikasjoner etablert i 2004
2000-årene i Israel
Heimåler

Heimåler (Selidosema brunnearia) er en sommerfugl i gruppen av de egentlige målere  (Geometridae). Den ble først registrert i Norge ved Arendal i 1996. Arten kan kjennes på sitt diffuse vingemønster.

Utseende 
En middels stor (vingespenn 29 – 36 mm), middels kraftig, lyst grå måler. Hannen har fjærformede, hunnen trådformede, antenner. Begge vingepar er vanligvis ganske bredt mørke langs ytterkanten. Forvingen har tre mørke tverrbånd, det midterste av disse er vanligvis tydelig og fullstendig, mens de to andre ofte er redusert til flekker ved vingens forkant. Vingetegningene virker noe diffuse og "utflytende", noe som er et godt kjennetegn på arten. Larven er naken, lysrt gulbrun med smale, lyse lengdestriper og spredte, runde, mørke flekker.

Levevis 
Arten lever på lynghei og lignende, åpne områder. Larvenes viktigste næringsplanter er røsslyng (Calluna vulgaris) og tiriltunge (Lotus corniculatus). De voksne målerne flyr mest om natten i juli – august, men hannene kan også fly i solskinn.

Utbredelse 
Arten finnes i Vest- og Mellom-Europa. I Norge er den bare kjent fra Aust-Agder, der den ble funnet ved Arendal i 1996.

Referanser

Litteratur 
 Aarvik, Leif, Berggren, Kai, Hansen, Lars Ove. 2000. Norges Sommerfugler. Catalogus Lepidopterorum  Norwegiae. Norsk entomologisk forening. 192 sider. ISBN 82-995095-1-3
 Aarvik, Leif, Hansen, Lars Ove, Vladimir Kononenko. 2009. Norges Sommerfugler. Håndbok over Norges dagsommerfugler og nattsvermere. Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8

Eksterne lenker 
 
 Nettsiden Svenska Fjärilar, med bildegalleri
  www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
 Bilde av larven, fra Kimmo's Lep site

Ennominae
Sommerfugler formelt beskrevet i 1789
Dyr formelt beskrevet av Charles Joseph de Villers
Europas insekter
Læstadiusvalmue

Læstadiusvalmue er en valmue. Den er en flerårige urt med blekgule blomster som kan bli nesten 20 cm høy. Det er en sjelden plante som kun finnes på seks–sju lokaliteter i Nord-Norge og to i Nord-Sverige. Den er avbildet i kommunevåpenet til Storfjord. Arten er oppkalt etter den svenske botanikeren og predikanten Lars Levi Læstadius.

Den har av og til blitt regnet egen art, men de fleste regner den nå som en underart av islandsvalmue (Papaver radicatum). Den største forskjellen er kromosomantallet; læstadiusvalmue har 2n = 56,  mens P. radicatum har 2n = 70 kromosomer.

Eksterne lenker
 Rødlistevurdering for læstadiusvalmue 2010 – Artsdatabanken
  Rødlistevurdering for Papaver radicatum ssp. laestadianum 2006 - Artsdatabanken
  Laestadiusvallmo i Den virtuella floran

Valmuefamilien
Karplanter på norsk rødliste
Fredede arter i Norge
The Good, the Bad, and the Ugly

The Good, the Bad, and the Ugly er et debutalbumet fra det norske heavy metal / rock bandet Theo.

Albumet ble innspilt i Grimstad Lydstudio, mikset på samme sted av Tom Samuelsen og Theo. Albumomslaget ble designet av Jan Olsen hos Innoventi AS, som også tok bildene. Utgitt i 1988 av Veps Musikk på LP. Sporet Born to Rock ble utgitt på vinylsingle i 1989. Albumet fikk bra anmeldelser i blant annet musikkmagasinet Kerrang!

Sporliste
«The Good, the Bad, and the Ugly»
«Monsterdance»
«Another Story of Love»
«Swingtime»
«The Track»
«Mr. Brown»
«Mountains»
«Born to Rock»
«Sacred Alibi»
«Fade Away»
All musikk av Theo & Geir Brobakken unntatt 1 & 3 hvor tekst er av S. Engeland

Personell 
Band
 Harald Dose – vokal
 Geir Emanuelsen – bassgitar
 Erlend Ottem – gitar
 Bård Torstensen – gitar
 Stig Theo Eriksen – trommer
Andre
 Rock'n Rolf Pedersen – munnspill på 1 og 4
 Lina Narjord – fiolin på 10

Referanser 

Debutalbum fra 1988
Norske musikkalbum
Nathan Fillion

Nathan Christopher Fillion (født 27. mars 1971) er en kanadisk skuespiller best kjent for som hovedrolleinnehaveren i fjernsynsseriene Castle (2009–2016) og Firefly (2002–2003). Han har også hatt en gjesterolle i Buffy, vampyrenes skrekk sesong 7, og han spilte Dr. Adam Mayfair i Frustrerte fruer.

Filmografi

Filmer

Television

Web

Videospill

Lydbøker

Priser og nominasjoner

Referanser

Eksterne lenker 
 
 
 
 

Canadiske skuespillere
Personer fra Edmonton
Båndbarkmåler

Båndbarkmåler (Cleora cinctaria) er en sommerfugl i gruppen av de egentlige målere  (Geometridae). Den er en av flere lignende, gråspraglete arter, men kan vanligvis kjennes på at forvingen har to tydelige, doble, mørke tverrbånd. Denne arten, som flyr om våren, finnes i Sør-Norge.

Utseende 

En middels stor (vingespenn 30 – 35 mm), slank,  lyst gråspraglete måler. Hannens antenner er fjærformede. Forvingen har et, vanligvis tydelig, dobbelt, mørkt tverrbånd nær roten og et bølgete, dobbelt tverrbånd litt utenfor midten av vingen. Nær vingens midt er det et avlangt trekantet, svartkantet, hvitt merke. Bakvingen har 3-4, oftest ufullstendige, mørke tverrbånd. Arten varierer en god del i farge, men de mørke tverrbåndene i forvingen er vanligvis tydeligere enn hos beslektede arter.

Larven er naken, lang og slank, blekt blågrønn med smale, lyse lengdestriper.

Levevis 
Denne arten finnes mest på åpne områder med spredte busker og trær. Larvene kan leve på ulike busker og løvtrær, blant andre trollhegg, bjørk, eik og pors. De voksne målerne flyr om natten i april – mai.

Utbredelse 
Arten finnes i den den palearktiske sone. I Norge finnes den i Sør-Norge nord til Hordaland. Den ser ut til å ha en masseforekomst våren 2008. ()

Litteratur 
 Aarvik, Leif, Berggren, Kai, Hansen, Lars Ove. 2000. Norges Sommerfugler. Catalogus Lepidopterorum  Norwegiae. Norsk entomologisk forening. 192 sider. ISBN 82-995095-1-3
 Aarvik, Leif, Hansen, Lars Ove, Vladimir Kononenko. 2009. Norges Sommerfugler. Håndbok over Norges dagsommerfugler og nattsvermere. Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8

Eksterne lenker 
 
 Nettsiden Svenska Fjärilar, med bildegalleri
 www.nhm.uio.no/fakta/zoologi/insekter/norlep/ Norges sommerfugler – Et norskspråklig nettsted om norske sommerfugler.
 Bilde av larven, fra Kimmo's Lep site

Ennominae
Sommerfugler formelt beskrevet i 1775
Dyr formelt beskrevet av Michael Denis
Dyr formelt beskrevet av Johann Ignaz Schiffermüller
Goalkeeper CIWS

Goalkeeper CIWS («Close-in Weapons System») er et automatisk nærforsvarssystem for skip utviklet i Nederland.

Goalkeeper består av en 7-løpet 30 mm GAU-8/A Gatlingkanon med en skuddhastighet på opptil 4 200 skudd i minuttet, datasystem for våpenkontroll, og radar. Systemet er først og fremst beregnet å brukes mot sjømålsmissiler på en avstand på mellom 350 m og 1 500 m, men har en rekkevidde på opptil 3 000 m.

Systemet ble bestilt av den britiske marinen i 1984 for delvis supplere og delvis erstatte Phalanx CIWS på skipene deres.

Kilder 
 

CIWS
Artikler i sjøfart-prosjektet
LOOP (stiftelse)

Retursamarbeidet LOOP, etablert i 2000, er en stiftelse med hovedoppgave å være en pådriver og koordinator for kommunikasjonen om kildesortering og gjenvinning i Norge.

I praksis betyr dette å...
 informere og motivere forbrukere, næringsliv og andre virksomheter om hvorfor og hvordan man kildesorterer
 gjøre informasjon om kildesortering lett tilgjengelig for alle
 koordinere lokale og nasjonale kommunikasjonstiltak
 måle og evaluere effekten av disse aktivitetene

Administrasjonen ligger på Skøyen i Oslo, samlokalisert med flere av returselskapene.

LOOP mottar støtte fra Miljøverndepartementet til sine informasjonsprosjekter.

Se også
Kildesortering
Gjenvinning
Avfall

Eksterne lenker
 Loop sine internettsider
 Kildesorteringsguiden

Gjenvinning
Etableringer i 2000
Sturla Blanck Torkildsen

Sturla Andreas Blanck Torkildsen (født 18. juli 1981 i Oslo) er en norsk fekter som konkurrerer for Njård Fekting, og er en del av Team Safetec. Torkildsen er utdannet jurist, men har fektet siden han var ni år gammel.

Meritter 
 2008 – Deltakelse i OL. Ble kvalifisert i stevne i Praha i april 2008. Han var Norges første herrefekter i et OL siden Nils Koppang og Bård Vonen var med i 1984. Torkildsen vant sin første kamp 12–11 mot Wolfgang Meijas fra Venezuela, men tapte sin andre kamp mot italienske Matteo Tagliariol, som senere vant OL-gullet. Italieneren vant 15–10 før tiden var ute, slik at kampen ble stanset.
 1999 – Bronsemedalje fra Junior EM

Eksterne lenker 
 
  OL Kvalifisering Praha 2008 – Norges fekteforbund

Norske fektere
Deltakere for Norge under Sommer-OL 2008
Fektere under Sommer-OL 2008
Personer fra Oslo
Kongepokalvinnere i fekting
Nøklevann skole

Nøklevann skole er en barneskole på Bøler i bydel Østensjø i Oslo. Skolen ligger ved inngangen til Østmarka, og har fått navn etter Nøklevann, et vann i nærheten. Nøklevann skole har omtrent 430 elever fra 1. til 7. trinn, og åpnet høsten 1963.

Skolen skulle opprinnelig hete Bølerlia skole. Det bli imidlertid fryktet at dette skulle skape forvirring i forhold til andre skoler med Bøler i navnet, og navnebyttet ble vedtatt i Oslo skolestyre i juni 1963.

Nøklevann-elevene sognet opprinnelig til Bøler skole som ungdomsskole. Nå er det imidlertid Skullerud skole som har denne rollen.

Elevtallet var en periode nede i omtrent 150, mens det på det høyeste var 684 elever ved skolen. På 1980-tallet var skolen truet av nedleggelse på grunn av lave elevtall.

Utenfor skolen står skulpturen «Første skoledag» av Solveyg W. Schafferer.

Rektorer 
 2021.: Kjetil Syvderud
 2017-2021: Gro Anita Carlsen (til Rommen skole)

Referanser

Eksterne lenker
 Nøklevann skoles nettsider
 Data og statistikk - MinOsloskole, Oslo kommune. Besøkt 7. februar 2018.

Barneskoler i Oslo
Bøler
Utdanningsinstitusjoner etablert i 1963
Skoler i bydel Østensjø
Adapter

En adapter (av latin adaptare (tilpasse), er en overgang fra et format til et annet, mest brukt om gjenstander som er spesielt laget med dette for øye.

Adapteren skal i tillegg til å fungere som feste, også overføre de funksjoner som startes i et av de andre stykkene. Eksempelvis vil en fotoobjektivadapter vanligvis kunne overføre blender- og lukketidsfunksjoner mellom  objektiv og kamerahus av forskjellig fabrikat i tillegg til å kunne koble innfesting fra et system til det neste.

Adaptere er også vanlige som overganger mellom forskjellige tilkoplinger innen elektronikk og datatilbehør, der pluggformatene i perioder har vært ustandardiserte.

Fototeknikk
Elektriske komponenter

ja:ACアダプタ
ru:Адаптер
tr:Adaptör
Osiotr

Osiotr (russisk: Осётр) er ei elv i Tula og Moskva oblast i Russland. Den er ei høyre sideelv til Oka. Elva er 228 kilometer lang og har et nedbørfelt på .

Osiotr fryser til i november og er frosset over til første halvdel av april. Byen Zarajsk ligger ved Osiotr.

Referanser 

Elver i Moskva oblast
Elver i Rjazan oblast
Elver i Tula oblast
Jauza

Jauza (russisk: Яуза) er ei elv i Moskva oblast og byen Moskva i Russland. Den er ei venstre sideelv til elva Moskva. Elva er 48 kilometer lang og har et nedbørfelt på . Ved munningen er middelvannføringen på 9,4 m³/s. Den begynner i Losinyj Ostrov nasjonalpark nordøst for Moskva, renner gjennom byen Mytisjtsji. Den passerer Moskvas bygrense og munner ut i elva Moskva midt i byen, rundt 2 kilometer øst for Kreml. Over munningen av Jauza ligger Malyj Ustinskij-broen.

Referanser 

Elver i Moskva oblast
Volgas vassdragsområde
Absolutt flertall

Absolutt flertall er en variant av kvalifisert flertall der en forutsetter at et flertall av alle de stemmeberettigede i en sak avgir sammenfallende stemmer ved en avstemning. Absolutt flertall skiller seg fra prinsippene alminnelig flertall (flertall av de avgitte stemmer) og simpelt flertall (forslaget med flest stemmer vinner).

Krav om absolutt flertall brukes i flere land i forbindelse med oppnevning av regjering eller mistillit. I Sverige og Portugal må et absolutt flertall stemme mot et forslag til ny regjering for å stoppe det, mens Tyskland, Polen, Spania og Ungarn er land der regjeringen må ha absolutt flertall for å tiltre. (Investitur.) I Norge er det stemmeplikt i Stortinget, så alminnelig flertall og absolutt flertall blir i realiteten det samme.

Krav om absolutt flertall kan forekomme i forsamlinger når det er snakk om vedtektsendringer, og vil eksempelvis kunne hindre at det foretas kupp i en forsamling der et stort antall representanter er midlertidig fraværende.

Absolutt flertall kan være en moderat og nyttig form for kvalifisert flertall i forsamlinger der alle stemmeberettigede møter eller bør møte. En av ulempene ved krav om "absolutt flertall" ved folkeavstemninger er at ikke avgitte stemmer i praksis tilfaller mindretallet. Samtidig kan absolutt flertall også vurderes som et mindre strengt krav til kvalifisert flertall enn for eksempel krav om ⅔ eller ¾ flertall.

Referanser 

Votering
Alminnelig flertall

Alminnelig flertall er et flertall (mer enn 50 %) av de avgitte stemmer i en votering. I demokratiske forsamlinger avgjøres de aller fleste saker ved alminnelig flertall. Noen saker krever imidlertid kvalifisert flertall. Aksjeloven krever alminnelig flertall for å gjøre vedtak på en generalforsamling.

Mens man for eksempel i Stortinget eller i en domstol er nødt til å avgi stemme, finnes det også forsamlinger hvor det er mulig å stemme avholdende. I enkelte forsamlinger må man forlate møtet fysisk for å ikke kunne stemme, mens man enkelt kan oppgi at man stemmer avholdende i andre. En avholdende stemme regnes i denne forbindelse ikke som en avgitt stemme, slik at dersom det er avgitt 50 stemmer for, 40 stemmer mot og 20 avholdende, er forslaget vedtatt. Dersom det var krav om absolutt flertall, ville de avholdende telt i mot, og forslaget ville ikke vært vedtatt. Alminnelig flertall brukes i de fleste organisasjoner til de fleste vedtak, og stort sett alltid når det ikke er et alternativ å la være å fatte noe vedtak overhodet (for eksempel når det skal vedtas et budsjett). Absolutt flertall og kvalifisert flertall brukes kun i saker hvor det er åpenbart hva som er utfallet dersom man ikke fatter et vedtak overhodet.

Når et organ fatter vedtak med alminnelig flertall, benytter man ofte voteringer som åpner for subsidiær stemmegivning. Slik kan man danne et subsidiært alminnelig flertall for et forslag som ikke har alminnelig flertall i utgangspunktet.

Mange besluttende forsamlinger har krav til beslutningsdyktighet. For eksempel må minst halvparten av representantene i Stortinget være til stede for at et vedtak skal være gyldig. Alminnelig flertall beregnes kun utfra de som faktisk er til stede, slik at et organ som er beslutningsdyktig når halvparten har møtt frem, i teorien kan fatte vedtak selv om kun en drøy fjerdedel av de stemmeberettigede har stemt for forslaget. Hvis det ikke er noe krav til beslutningsdyktighet, kan et møte med svært lavt oppmøte fatte vedtak som kun noen svært få av de stemmeberettigede egentlig ville stemt for.

Referanser

Votering
Rent flertall

Rent  flertall  vil  si  at en kandidat eller et parti ved et valg får mer enn 50 % av de avgitte stemmer eller mer enn 50 % av de valgte representanter. 

Arbeiderpartiet fikk rent flertall ved stortingsvalgene i 1945, 1949, 1953 og 1957. Ved stortingsvalget i 1961 mistet partiet dette flertallet, da SF kom inn med to stortingsrepresentanter. Ettersom SF sto til venstre for Arbeiderpartiet var det imidlertid ikke flertall for noen ny regjering, da opposisjonen besto av partier som sto til høyre for Arbeiderpartiet. Venstre, KrF, Senterpartiet og Høyre. (Dette var før etableringen av Fremskrittspartiet.)

Etter dette ble det vanlig å si at Arbeiderpartiet hadde mistet sitt rene flertall, men fått et urent flertall bestående av SV og Arbeiderpartiet til sammen. Uttrykket «rent flertall» er derfor nettopp egnet til å presisere en situasjon der noen har flertall alene – og ikke sammen med andre. «Rent flertall» beskriver en situasjon der et parti eller en gruppe alene har flertall i en forsamling, og ikke er avhengig av å alliere seg med andre.

I mediene er det blitt vanlig å bruke begrepet på en feilaktig og meningsløs måte. Formuleringer av typen «… har rent flertall sammen med…» gir ingen mening. I slike tilfeller er det mer korrekt å si «… har flertall sammen med…».

Referanser 

Votering
134 Sophrosyne

134 Sophrosyne er en hovedbelteasteroide. Den ble oppdaga den 27. september 1873 av Karl Theodor Robert Luther fra Sternwarte Bilk i Düsseldorf. Ordet sofrosyne betyr måtehold, et viktig begrep i Platons filosofi.

Eksterne lenker 
 
 Minor Planet Center – «Discovery Circumstances: Numbered Minor Planets»

Hovedbelteasteroider
C-type-asteroider
Artikler i astronomiprosjektet
Himmellegemer oppdaget i 1873
Andy Hargreaves

Andrew Hargreaves (født 13. februar 1951 i Accrington i England) er en britisk professor i sosiologi. Han er leder ved lærerutdanningen ved Boston College i USA. Hargreaves undervisning og forskning konsentrerer seg om bærekraftig ledelse, profesjonelle lærende organisasjoner, skoleutvikling og psykososiale forhold blant lærere.

Biografi 
Andy Hargreaves vokste opp i arbeidsklassebyen Accrington i England som den yngste av tre brødre. Han gikk på Spring Hill Primary School, hvor en av lærerne inspirerte han til å selv bli lærer. Han ble den første i familien som søkte høyere utdanning da han begynte på studier innen sosiologi ved Sheffield University. 

Hargreaves ble lærer i grunnskolen før han noen år senere tok sin Ph.D. i sosiologi ved University of Leeds i England. Han foreleste deretter ved en rekke engelske universiteter, deriblant Oxford. I 1987 flyttet han til Canada og var med å stifte «International Center for Educational» i Ontario. I perioden 2000–2002 var han også professor innen skoleledelse og skoleutvikling ved University of Nottingham i England.

Han er bosatt i en forstad til Boston i Massachusetts, sammen med sin kone, som også er lærer. De har en sønn som bor i Toronto, og en datter som er bosatt i New York.

Forfatterskap 
Professor Hargreaves har forfattet og redigert over 25 bøker, og er oversatt til en rekke språk. 

Han har mottatt prisene «Choice Outstanding Book Award» fra American Libraries Association for Teaching og «Outstanding Book Award» fra American Educational Research Association

Bibliografi i utvalg 
Merk: Sentrale bøker mangler på denne listen!
 2005: Sustainable Leadership, medforfatter Dean Fink, Jossey Bass/Wiley
 2004: Læring og undervisning i kunnskapssamfunnet. Utdanning i en utrygg tid Abstrakt forlag ISBN 82-7935-092-6
 1996: Lærerarbeid og skolekultur – Læreryrkets forandring i en postmoderne tidsalder. Oslo. Gyldendal Akademisk ISBN 82-417-0533-6

Eksterne lenker 
 http://www.andyhargreaves.com
 http://www.bc.edu

Sakprosaforfattere
Britiske professorer
Britiske sosiologer
Personer fra Hyndburn
Fødsler i 1951
Ricky Martin

Enrique Martín Morales (født 24. desember 1971 på Puerto Rico), bedre kjent under sitt artistnavn Ricky Martin, er en puertoricansk popmusiker og skuespiller som oppnådde stor internasjonal oppmerksomhet og popularitet, først som medlem av det latinske boybandet Menudo og deretter som soloartist etter 1991.

I løpet av sin musikalske karriere har han solgt over 60 millioner album over hele verden. Han er blant annet grunnleggeren av veldedighetsorganisasjonen Ricky Martin Foundation (Fundación Ricky Martin på spansk). Martin har flere ganger blitt nominert som en av de 50 vakreste personene i verden av magasinet People magazine og dets søstermagasin i Spania People en Español mellom 2000 og 2006.

I august 2008 ble Ricky Martin far til tvillinggutter som ble gitt navnene Matteo og Valentino. Babyene ble født av en surrogatmor. Han sto i 2010 frem som homofil via sin offentlige hjemmeside.

Referanser

Eksterne lenker 
 
 
 
 

Sangere
Puertoricanske musikere